Østre Landsret ændrer byrettens kendelse, således at de for byretten afspillede video- og lydoptagelser og infiltratorens vidneforklaring i sin helhed kan indgå som bevis i sagen
Ret: Østre Landsret (2. instans)
Faggruppe: Straffesag — Nævningesag
Sagsemner: Efterforskning og straffeproces;

/

Østre Landsret tillader lydoptagelser i sagen om
drabet i Park

Østre Landsret tillader, at anklagemyndigheden som bevis i sagen om drabet i
Park kan bruge bl.a. alle lydoptagelser foretaget af en infiltrator indsat i samme
fængsel som tiltalte

Under hovedforhandlingen i nævningesagen vedrørende drabet i Park traf Retten i Glostrup den 30. juni
2023 afgørelse om, hvorvidt anklagemyndigheden som bevis i sagen måtte bruge bl.a. lydoptagelser
foretaget af en infiltrator, som politiet havde indsat i Enner Mark Fængsel, rum aflytninger fra tiltaltes celle
samt rumaflytninger fra besøgs rummet i Nørre Snede Fængsel, hvor tiltalte og infiltratoren havde
samtaler.

Retten i Glostrup tillod i vidt omfang anklagemyndigheden at bruge optag elserne som bevis i sagen, men
afskar anvendelsen af lydoptagelser fra tre nærmere angivne samtaler mellem tiltalte og infiltratoren i
Enner Mark Fængsel. Byretten begrundede afgørelsen med, at disse samtaler havde karakter af afhøringer
og derfor var tilvejebragt i strid med retten til ikke at udtale sig og forbuddet mod selvinkriminering efter
retsplejeloven og Den Europæiske Men neskerettighedskonventions artikel 6, stk. 1. Byretten fandt ikke, at
betingel serne efter konventionen for alligevel at anvende beviserne var opfyldt.

Både tiltalte og anklagemyndigheden kærede afgørelsen til Østre Landsret

Landsretten har i dag afsagt kendelse i sagen.

Landsretten har tilsluttet sig Retten i Glostrups afgørelse vedrørende de beviser, som byretten havde tilladt,
men har yderligere givet anklagemyn digheden lov til at bruge optagelserne fra de tre samtaler, som
byretten havde afskåret som bevis.

Landsretten har fundet, at der er enkelte elementer i sam talerne, hvor infiltratorens ageren isoleret set
antager karakter af en afhøring, og at der derved foreligger en tilsidesættelse af retten til ikke at udtale sig
og af forbuddet mod selvinkriminering.

Ved vurderingen af, om sådanne beviser alligevel kan til lades ført, skal der efter Den Europæiske
Menneskerettighedsdomstols praksis lægges vægt på, om forsvarets rettigheder er respekteret, på
bevisets værdi og på bevisets betydning for afgørelsen, herunder om beviset er eneste eller afgør ende
bevis i sagen. Der skal endvidere foretages en afvejning mellem det offentliges interesse i efterforskning og
strafforfølgning af forbrydelser og anklagedes interesse i, at beviser tilvejebringes på en lovlig måde. Der
skal endelig tages hensyn til karakteren af konventionskrænkelsen.

Landsretten har efter en samlet vurdering af disse hensyn fundet, at retspleje lovens regler og Den
Europæiske Men neskerettighedskonventions artikel 6, stk. 1, ikke er til hinder for brugen af de



/

omhandlede lydoptagelser som bevis, og landsretten har derfor tilladt, at samtlige optagelser bruges som
bevis i sagen.